# Blejski Vintgar

### Iz Wikipedije, proste enciklopedije

Soteska Blejski Vintgar, reka Radovna

Blejski Vintgar je soteska dolga 1 km skozi katero teče reka Radovna (v bližini naselja Gorje). Stene korita so visoke od 50-100m, višina pobočja pa je 250 m. V soteski so skoki, tolmuni, brzice, draslje in druge korozijske oblike delovanja vode. Na koncu Vintgarja pada preko praga 13-meterski slap Šum.

Soteska je bila za turistični obisk opremljena z galerijami in mostovi že leta 1893. Poti so nekajkrat propadle in bile spet obnovljene. Ob koncu soteske je zajezitev za hidroelekrarno Vintgar. Korita prečka proga Jesenice-Most na Soči.

To so naša prva turistično urejena korita, ki so dala ime tudi drugim soteskam ("vintgar") in so zaščitena kot naravni spomenik.

## [uredi] Nastanek soteske

Reka Radovna je pred ledeno dobo tekla proti vzhodu. Bohinjski ledenik jo je nato zagradil z ledom in morenskim gradivom, tako, da je nastalo jezero, reka pa si je poiskala pot proti severovzhodu čez pas srednje triasnega temnega apnenca z roženci med Poljano (884 m) in Homom (844 m) proti dolini Save Dolinke.

Razlikujemo več vrezovalnih faz Radovne. Hkrati se je neotektonsko dvigal ves blok apnencev. Slap Šum je nastal in še nastaja z retrogardno erozijo ob stiku z glino zgornje oligocenske starosti.

## [uredi] Viri

- Uradni vestnik Gorenjske 6/89
- Uradni list SRS 17/81
- Inventar najpomembnejše naravne dediščine Slovenije, 1991

Vzpostavljeno iz »http://sl.wikipedia.org../../../b/l/e/Blejski_Vintgar_6f18.html«

Kategorije: Triglavski narodni park | Občina Gorje | Naravni spomeniki Slovenije

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch